आपने अधिकतर लहसुन का इस्तेमाल स्वादिष्ट व्यंजन बनाने के लिए किया होगा। लेकिन आपको बता दें कि सदियों से लहसुन को एक आयुर्वेदिक औषधी के रुप में भी प्रयोग किया जा रहा है। इसके अलावा कई बड़ी स्वास्थ्य समस्याओं में लहसुन का उपयोग करना रामबाण उपाय माना गया है। लेकिन क्या आप जानती हैं कि लहसुन का सेवन करने से आपको ब्लड प्रेशर की समस्या में भी राहत मिल सकती है?
आयुर्वेद में माना गया है की लहसुन का सेवन करने से आपको पेट से जुड़ी कई हानिकारक बिमारियों के साथ-साथ पाचन संबंधित समस्याओं में भी राहत मिलती है। जोड़ो के दर्द की परेशानी में अगर लहसुन का सेवन या उसका तेल बनाकर प्रयोग किया जाए, तो इस समस्या से जल्द राहत मिल सकती है। इसके अलावा खांसी-जुखाम की समस्या को जड़ से खत्म करने के लिए लहसुन बेहद लाभदायक है।
तो चलिए जानते हैं कि लहसुन का सेवन करने से किन खतरनाक बीमारियों से बचा जा सकता है –
लहसुन का रोज सेवन करने से आपको ब्लड प्रेशर और हाइपरटेंशन जैसी बीमारियों से राहत मिल सकती है। नेशनल इंस्टिट्यूट ऑफ हेल्थ के अनुसार अगर आप अपनी डाइट में लहसुन की चार कलियों का सेवन करते हैं तो आपको कई बड़ी समस्याओं से राहत मिल सकती है। इसके साथ ही जिन्हें हाई ब्लड प्रेशर की परेशानी है, लहसुन की हाई डोज का सेवन करने से उनका प्रेशर कंट्रोल किया जा सकता है।
लहसुन कोलेस्ट्रॉल कंट्रोल रखने के साथ शरीर में खराब कोलेस्ट्रॉल की मात्रा बनने से रोकता है। नेशनल लाइब्रेरी ऑफ मेडिसिन के अनुसार रोज लहसुन का सेवन करने से आपका कोलेस्ट्रॉल लेवल इंप्रूव होता है साथ ही यह दिल की बीमारियों के जोखिमों को रोकने में भी मदद करता है।
लहसुन में ऐसे पोषक तत्व पाए जाते हैं, जो आपको अल्जाइमर और डिमेंटिया जैसी कई हानिकारक बिमारियों से बचने में मदद करता है। लहसुन में ऐसे एंटीऑक्सीडेंट पाए जाते हैं जो शरीर को ऑक्सीडेटिव डैमेज से बचाने में मदद करते हैं।
नेशनल इंस्टीट्यूट ऑफ हेल्थ के अनुसार एंटीऑक्सीडेंट प्रॉपर्टीज होने के कारण लहसुन आपको दिल की बीमारियों के साथ-साथ मस्तिष्क से जुड़ी बीमारियों जैसे कि अल्जाइमर और डिमेंटिया से बचने में भी मदद करता है।
आयुर्वेद के अनुसार पेट से जुड़ी सभी समस्याओं के लिए लहसुन रामबाण उपाय की तरह काम करता है। जिसके कारण यह पाचन से जुड़ी समस्यायों के अलावा शरीर को अंदर से डिटॉक्स करने में मदद करता है। यही कारण हैं कि खाली पेट लहसुन का सेवन करना लाभदायक माना जाता है।
लहसुन का सेवन करने से आपका शरीर अंदर से मजबूत होता है। लहसुन का रोज सेवन करने से आपकी बोन्स हेल्थ भी स्ट्रांग होती है। इसके साथ ही महिलाओं में एस्ट्रोजन लेवल बढ़ाने के लिए लहसुन बेहद लाभदायक है।